शिक्षा से होगी समाज की उन्नति : गाडरी
समाजकी उन्नति के लिए समाज में लोगों का शिक्षित होना बेहद आवश्यक है। इसी से समाज आज के दौर में अग्रसर हो सकता है। यह बात धनगर मेवाडा गाडरी समाज सुधार संस्था के जिलाध्यक्ष हीरालाल गाडरी ने अरनिया घोडा गांव में देवनारायण मंदिर में आयोजित महापंचायत में कही। उन्होंने कहा कि समाज में व्याप्त कुरीतियों के त्याग के लिए सभी को सहयोग जरूरी है। प्रदेशाध्यक्ष रतनलाल गाडरी की अध्यक्षता में आयोजित समारोह में मुख्य अतिथि के रूप में राष्ट्रीय अध्यक्ष अमरचंद गाडरी मौजूद थे। महापंचायत के दौरान समाज में व्याप्त कुरीतियों को त्यागने, शिक्षा को बढ़ावा देने सहित अन्य मुद्दों पर विचार-विमर्श किया गया। इस मौके पर नवनियुक्त जिला कार्यकारिणी के अध्यक्ष हीरालाल गाडरी, उपाध्यक्ष नंदलाल नराणा, राष्ट्रीय अध्यक्ष अमरचंद गाडरी, प्रदेशाध्यक्ष रतनलाल गाडरी सहित प्रदेश के अन्य जिलों से आए जिलाध्यक्षों का सम्मान भी किया गया। इस मौके पर समाज के 600 से अधिक लोगों ने महापंचायत में भाग लिया। सचिव शंभूलाल गाडरी ने भी विचार व्यक्त किए।
hin_Deva hin_Deva